VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2015 M. Birželio 3 D. ĮSAKYMO nR. 1K-155 „DĖL DUOMENŲ SUBJEKTŲ TEISIŲ ĮGYVENDINIMO VALSTYBINĖJE LIGONIŲ KASOJE PRIE SVEIKATOS APSAUGOS MINISTERIJOS IR TERITORINĖSE LIGONIŲ KASOSE TVARKOS APRAŠO PATVIRTINIMO“ PAKEITIMO

2017 m. gruodžio 29 d. Nr. 1K-276

Vilnius

Vadovaudamasi Bendrųjų reikalavimų organizacinėms ir techninėms asmens duomenų saugumo priemonėms, patvirtintų Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71 (1.12) „Dėl Bendrųjų reikalavimų organizacinėms ir techninėms asmens duomenų saugumo priemonėms patvirtinimo“, 8.9 papunkčiu:

1. P a k e i č i u Duomenų subjektų teisių įgyvendinimo Valstybinėje ligonių kasoje prie Sveikatos apsaugos ministerijos ir teritorinėse ligonių kasose tvarkos aprašo, patvirtinto Valstybinės ligonių kasos prie Sveikatos apsaugos ministerijos direktoriaus 2015 m. birželio 3 d. įsakymu Nr. 1K-155 „Dėl Duomenų subjektų teisių įgyvendinimo Valstybinėje ligonių kasoje prie Sveikatos apsaugos ministerijos ir teritorinėse ligonių kasose tvarkos aprašo patvirtinimo“, 5.3 papunktį ir jį išdėstau taip:

„5.3. ligonių kasose toliau nurodytais tikslais tvarkomi atitinkamų duomenų subjektų grupių asmens duomenys:

5.3.1. medicinos pagalbos, reabilitacijos, slaugos, socialinių paslaugų ir patarnavimų, priskiriamų asmens sveikatos priežiūrai, bei asmens sveikatos ekspertizės paslaugų išlaidų apmokėjimo Privalomojo sveikatos draudimo fondo (toliau – PSDF) biudžeto lėšomis tikslu tvarkomi šie asmens duomenys:

5.3.1.1. draudžiamųjų privalomuoju sveikatos draudimu asmens duomenys: draudžiamojo asmens kodas (jeigu jis suteiktas Lietuvos Respublikos gyventojų registro įstatymo nustatyta tvarka); draudžiamojo identifikavimo kodas; vardas (vardai) ir pavardė (pavardės); gimimo data; lytis; pilietybė (pilietybės), jeigu draudžiamasis ją turi, ir jos suteikimo arba netekimo data; mirties data arba draudžiamojo paskelbimo mirusiu data (jei draudžiamasis miręs); Lietuvoje deklaruota gyvenamoji vieta ir atvykimo į gyvenamąją vietą data; jeigu neturi Lietuvoje deklaruotos gyvenamosios vietos, – savivaldybė, kurioje gyvena; draudžiamojo gyvenamoji vieta (adresas, kontaktinė informacija) ir valstybė, kurioje gyvena; jei draudžiamasis išvyksta nuolat gyventi į užsienį, – išvykimo vieta (valstybė) ir išvykimo data; asmens socialinio draudimo numeris, jeigu draudžiamasis jį turi; draudžiamojo asmens dokumentų duomenys (asmens dokumento rūšis, serija (jeigu yra) ir numeris, asmens dokumentą išdavusios valstybės pavadinimas, jo išdavimo data, data, iki kurios galioja asmens dokumentas, data, kai dokumento galiojimas buvo nutrauktas); draudžiamajam išduotų Sąjungos piliečio šeimos nario leidimo gyventi šalyje kortelių (toliau – ES kortelė) ir pažymų Europos Sąjungos valstybės narės piliečio teisei laikinai ar nuolat gyventi Lietuvos Respublikoje patvirtinti (toliau – ES pažyma) duomenys (ES kortelės, ES pažymos tipas; ES kortelės, ES pažymos numeris; ES kortelės, ES pažymos išdavimo, galiojimo pradžios ir pabaigos datos, galiojimo nutraukimo data (kai ES kortelės ar ES pažymos galiojimas nutrauktas); draudžiamųjų, kurie patys mokėjo privalomojo sveikatos draudimo įmokas arba už juos buvo mokama, privalomojo sveikatos draudimo pradžios ir pabaigos datos; apdraustųjų valstybės lėšomis privalomojo sveikatos draudimo pradžios ir pabaigos datos; draudimo laikotarpių pradžios ir pabaigos datos, kai už asmens sveikatos priežiūros paslaugas mokama iš Lietuvos Respublikos valstybės biudžeto lėšų Lietuvos Respublikos Vyriausybės ar jos įgaliotos institucijos nustatyta tvarka; Rusijos Federacijos kariškių pensininkų ir jų šeimos narių, nuolat gyvenančių Lietuvoje ir turinčių teisę gauti Lietuvos Respublikos gydymo įstaigose teikiamą medicinos pagalbą, laikotarpių, kuriais jiems suteiktų medicinos paslaugų išlaidas apmoka Rusijos Federacija, pradžios ir pabaigos datos; asmenų, kuriems, vadovaujantis Europos Sąjungos socialinės apsaugos sistemų koordinavimo reglamentais, taikomas Lietuvos Respublikos sveikatos draudimo įstatymas, privalomojo sveikatos draudimo pradžios ir pabaigos datos; ES piliečių, nuolat ar laikinai gyvenančių Lietuvos Respublikoje, privalomojo sveikatos draudimo pradžios ir pabaigos datos; Lietuvos Respublikos piliečių, nuolat ar laikinai gyvenančių ES šalyse, privalomojo sveikatos draudimo pradžios ir pabaigos datos; privalomojo sveikatos draudimo dokumentų (privalomojo sveikatos draudimo pažymėjimų, Europos Bendrijos darbuotojų migrantų socialinės apsaugos administracinės komisijos patvirtintų E formos pažymų, Europos sveikatos draudimo kortelių, struktūrizuotų elektroninių dokumentų) duomenys (dokumento tipas, dokumentą išdavusios valstybės pavadinimas, dokumento serija (jeigu yra) ir dokumento numeris, dokumento išdavimo, galiojimo pradžios ir pabaigos datos, nutraukimo data, jei dokumento galiojimas buvo nutrauktas); dokumentų, patvirtinančių asmens teisę į privalomąjį sveikatos draudimą, duomenys (dokumento tipas, dokumento serija (jeigu yra) ir dokumento numeris, dokumento išdavimo, galiojimo pradžios data (jeigu yra), galiojimo nutraukimo data (jei dokumento galiojimas buvo nutrauktas), dokumento galiojimo pabaigos data (jeigu yra), kompensuojamųjų vaistų paso duomenys;

5.3.1.2. asmens sveikatos priežiūros, odontologijos praktikos ir farmacijos specialistų licencijų bei spaudų, tobulinimosi ir įdarbinimo duomenys: vardas, pavardė, darbovietė, pareigos, specialistų įdarbinimo / atleidimo datos, licencijų ir spaudų duomenys, tapatybę patvirtinančių lipdukų duomenys, tobulinimosi duomenys;

5.3.1.3. draudžiamųjų privalomuoju sveikatos draudimu ypatingi asmens duomenys: gydymo apskaitos lapų duomenys, asmens sveikatos priežiūros įstaigų suteiktų paslaugų ir nustatytų diagnozių duomenys, kompensuojamųjų vaistų receptų duomenys, endoprotezų komponentų, ortopedijos techninių priemonių, kochlearinių implantų ir kitų priemonių paskirstymo duomenys;

5.3.2. informacinėse sistemose kaupiami duomenų subjektų asmens duomenys, kurių tvarkymo tikslas, duomenų teikimo ir naudojimo tvarka numatyti patvirtintuose atitinkamos informacinės sistemos nuostatuose;

5.3.3. duomenų subjektų (ligonių kasų darbuotojų, klientų ir kitų asmenų, patekusių į vaizdo stebėjimo lauką) bei turto saugumo užtikrinimo tikslu tvarkomi šių duomenų subjektų asmens duomenys;

5.3.4. pagrįsto sprendimo dėl ligonių kasų gauto skundo, prašymo ar pranešimo priėmimo ir vidaus administravimo (raštvedybos tvarkymo) tikslais tvarkomi asmenų, pateikusių skundą, prašymą ar pranešimą, asmens duomenys (vardas, pavardė, asmens kodas, adresas, telefono ir (ar) fakso numeris, elektroninio pašto adresas, parašas, skundo, prašymo ar pranešimo data ir numeris (registravimo ligonių kasose data ir numeris); skunde, prašyme ar pranešime nurodyti duomenys, įskaitant ir ypatingus asmens duomenis; informacija apie skundo, prašymo ar pranešimo nagrinėjimo rezultatą; ligonių kasų atsakymo į skundą, prašymą ar pranešimą data ir numeris bei informacija, susijusi su skundu, prašymu ar pranešimu, gauta jų nagrinėjimo metu);

5.3.5. vidaus administravimo (personalo valdymo, raštvedybos tvarkymo, materialinių ir finansinių išteklių naudojimo) tikslais tvarkomi ligonių kasose dirbusių ir dirbančių valstybės tarnautojų bei darbuotojų, dirbusių ar dirbančių pagal sutartį, asmens duomenys (vardas, pavardė, asmens kodas, asmens socialinio draudimo numeris, pilietybė, adresas, telefono numeris, elektroninio pašto adresas, gyvenimo ir veiklos aprašymas, šeiminė padėtis; pareigos, duomenys apie priėmimą (perkėlimą) į pareigas, atleidimą iš pareigų, išsilavinimą ir kvalifikaciją, kvalifikacijos kėlimą, atostogas, darbo užmokestį, išeitines išmokas, kompensacijas, pašalpas, informacija apie dirbtą darbo laiką, skatinimą ir nuobaudas, atliktus darbus ir užduotis, duomenys apie veiklos vertinimą, viešųjų ir privačių interesų deklaravimo duomenys; Lietuvos Respublikos piliečio paso arba asmens tapatybės kortelės numeris, išdavimo data, galiojimo data, dokumentą išdavusi įstaiga; ypatingi asmens duomenys, susiję su sveikata, teistumu, dalyvavimu uždraustos organizacijos veikloje; dokumentų registracijos data ir numeris bei kiti asmens duomenys, kuriuos pateikia pats asmuo ir (ar) kuriuos tvarkyti ligonių kasas įpareigoja įstatymai bei kiti teisės aktai);

5.3.6. vidaus administravimo (personalo valdymo, raštvedybos tvarkymo) tikslais tvarkomi pretendentų į ligonių kasų valstybės tarnautojus ir darbuotojus, dirbančius pagal darbo sutartis, asmens duomenys (vardas, pavardė, asmens kodas, pilietybė, adresas, telefono numeris, elektroninio pašto adresas, pareigos, į kurias pretenduojama, gyvenimo ir veiklos aprašymas, duomenys apie išsilavinimą ir kvalifikaciją, viešųjų ir privačių interesų deklaravimo duomenys, ypatingi asmens duomenys, susiję su teistumu, dalyvavimu uždraustos organizacijos veikloje, pokalbio su pretendentu į valstybės tarnautojo pareigas skaitmeninis garso įrašas, dokumentų registracijos data ir numeris bei kiti asmens duomenys, kuriuos pateikia pats asmuo ir (ar) kuriuos tvarkyti ligonių kasas įpareigoja įstatymai ir kiti teisės aktai);

5.3.7. PSDF biudžetui padarytos žalos išieškojimo tikslu tvarkomi (vadovaujantis Lietuvos Respublikos sveikatos draudimo įstatymu) skolininkų asmens duomenys (asmens kodas, darbovietė, gimimo data, pavardė, vardas);

5.3.8. vidaus administravimo (dokumentų valdymo) tikslu tvarkomi, vykdant viešųjų pirkimų procedūras ir sutartinius įsipareigojimus, paslaugos teikėjui ar (ir) prekės tiekėjui, ir (ar) darbų vykdytojui atstovaujančio atsakingojo asmens duomenys (vardas ir pavardė, kontaktiniai duomenys ryšiui palaikyti – telefono ryšio numeris ir (arba) elektroninio pašto adresas);

5.3.9. lankytojų registravimo ir saugumo užtikrinimo tikslu tvarkomi VLK lankytojų asmens duomenys (darbovietė, vardas, pavardė, lankytojo atvykimo data ir atvykimo bei išvykimo laikas, lankymosi tikslas).“

2. N u s t a t a u, kad šis įsakymas įsigalioja 2018 m. sausio 2 d.

Direktorė	Jūratė Sabalienė